F'Arizona, l-Istati Uniti, il-pumpiera irnexxielhom jikkontrollaw kważi nofs in-nirien li qed jaħkmu ċ-ċentru ta' dan l-istat. Nhar il-Ħadd f'dawn in-nirien inqatlu 19 il-pumpier f'daqqa. Mal-114 il-binja inqerdet bin-nirien li nfirxu fuq medda ta' 33 kilometru kwadru. Jista' jkun li mietu xi nies li rrifjutaw li jkunu evakwati minn djarhom. Dawn in-nirien qed jitqiesu l-iktar qattiela fi 80 sena u tqabbdu bis-sajjetti fil-foresta madwar il-belt ta' Yarnell. Il-bieraħ madwar 600 pumpier issieltu man-nirien, bir-riħ u n-nixfa jagħmlu l-ħidma iktar diffiċli. Intant il-Gvernatur ta' Arizona, Jan Brewer ordna li l-bnadar tal-istat jittajjru mezz'asta għal 19 il-jum b'tislima għall-pumpiera li tilfu ħajjithom. Pumpier wieħed salva minħabba li kien madwar mil 'il bogħod, jagħmel għassa mill-għoli. .td_uid_3_5ee4e998d51ef_rand.td-a-rec-img{text-align:left}.td_uid_3_5ee4e998d51ef_rand.td-a-rec-img img{margin:0 auto 0 0} #td_uid_4_5ee4e998d563d .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/fire.137292981295-80x60.jpg) 0 0 no-repeat} 1 minn 1